**DENTAL KINGS GLOBAL Kft.**

2017-2018

FOGÁSZATI SZOLGÁLAT BESZÁMOLÓJA

Pesterzsébet

Tisztelt Képviselő-testület, Tisztelt Polgármester Úr, Tisztelt Jegyző Asszony!

**Tárgy:** DENTAL KINGS GLOBAL Kft. fogorvosi szolgálat 2017/2018 évre vonatkozó beszámolója

Pesterzsébet fogászati alapellátását két fogorvosi körzetben a DENTAL KINGS GLOBAL Kft. látja el. A rendelőt folyamatosan próbáljuk korszerű eszközökkel felszerelni, de sajnos a jelenlegi fogászati szék állapota nagyon megnehezíti ezt. Rengeteg probléma adódik a székkel nap mint nap. A legnagyobb gondot az jelenti, hogy ehhez a típusú székhez semmilyen alkatrészt nem lehet beszerezni, így a szervizelés nagyon nehézkes és hosszadalmas, sokszor napokig nem tudunk haladni a betegellátással. Mindkét orvosunk jelezte, hogy a folyamatos betegellátást akadályozza a jelenlegi korszerűtlen állapot. Továbbra is nagy hangsúlyt fektetünk a rendelőben a családias, baráti légkör kialakítására, mely érzésünk szerint sikerült. Igyekszünk folyamatosan biztosítani a minőségi ellátást, megpróbáljuk pácienseink igényeit kielégíteni mind szélesebb körben, és a fogpótlások fontosságát kiemelni a lakosság körében. Valamint mindenki számára elérhetővé tenni ezeket a fogpótlásokat.   
2018 júniusától Dr. Papik Ádám helyét Dr. Baksa Tamás vette át, ez semmilyen problémát nem okozott a betegellátásban.

A 2017-2018-as évben 3564 esettel találkoztunk a két praxisban összesen.

**A felnőtt lakosság** esetében is igyekszünk a fogmegtartó kezeléseket előtérbe helyezni, 2226 fogtömést készítettünk, ezek közül 424 egy felszínt érintett és 1802 esetben a fog több felszíne is érintett volt. Foghúzásra így 298 esetben került sor, amit helyben elvégeztünk. Fontos megelőző tevékenység a fogkőeltávolítás, ami egyre szélesebb körben terjed el, és amely a fogágy betegségek kezelését, megelőzését szolgálja. Egyre több páciens jelentkezik rá. Ez a jelzett időszakban 1306 esetben fordult elő.

**Időskorú lakosság:** Pozitívum, hogy a megjelentek között szép számmal (648 esetben) készítettünk töméseket, fogkőeltávolítást 216 esetben, foghúzást 342 esetben végeztünk, mely utóbbi esetszám ebben a korosztályban nem meglepő adat.

A rendelő gépeit és eszközeit továbbra is folyamatosan próbáljuk szervizelni, Az elhasználódott vagy már nem korszerű eszközöket, anyagokat folyamatosan cseréljük. Sajnos a kezelőegységgel sok gondunk akad továbbra is, a nagymértékű igénybevételt, ami a két praxis miatt napi 12 óra használatot jelent, a gép - koránál fogva - nem bírja. Éves szinten több százezer forintot költünk a kezelőegység karbantartására és javítására, de egyre nehezebben tudjuk javíttatni ugyanis már nagyon sok éve nem gyártanak hozzá alkatrészeket, ezáltal folyamatos átalakításokkal lehet csak a kissebb hibákat is helyreállítani, ami rendkívüli költségekkel jár és az alapvető problémát nem oldja meg. A gép lassan használhatatlanná válik. **Nagyon nagy szükég lenne a kezelőegység cseréjére**.

Köszönetet szeretnénk mondani az Önkormányzatnak és Polgármester Úrnak, Jegyző Asszonynak önzetlen támogatásukért és a községben dolgozó orvoskollégák együttműködéséért.

Tisztelettel és köszönettel:

Szász Dániel

Budapest, 2018. 10.31.